Tarp grifų
Tarp grifų (vok. Unter Geiern) – 1964 m. sukurtas vesternas pagal vokiečių rašytojo Karlo Majaus romaną. Juostoje pasakojama apie apačių vado Vinetu ir jo draugo Tvirtosios Rankos nuotykius, mėginant išsiaiškinti, kas nužudė lokių medžiotojo Martino Baumano žmoną ir dukterį. Nors visi požymiai rodo, kad tai padarė indėnai, jie įsitikinę, kad tai vietinės gaujos, vadinančios save „grifais“, darbas. 1965 m. filmas buvo apdovanotas „Golden Screen“ prizu.